אפי נצר

אפרים (אפי) נצר (נולד ב-27 ביוני 1934) הוא מלחין ישראלי ואחד מאבות השירה בציבור בארץ. בשנות ה־60 וה־70, לחניו הושרו בידי זמרים רבים בישראל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נצר נולד בשם אפרים שטמר, לחייק'ה ואהרון בחיפה. בגיל 16 קיבל אקורדיון מהוריו כמתנת יום הולדת. את שם משפחתו הנוכחי הוא שאל מדודו, חבר קיבוץ משמר העמק. בנעוריו למד בבית ספר המקצועי בסמ"ת ועבד במקביל במוסך אגד. לאחר שירותו הצבאי כאקורדיוניסט בצוות הווי עבד במוסך כמכונאי דיזל, ובמקביל ניגן באקורדיון בערבי ריקודי עם. לאחר מכן החל ללמוד במגמת מוזיקה ב"סמינר אורנים", והחל להלחין כבר בגיל 20. הלחן הראשון שכתב נצר היה לשיר "הורה נעורים" שחיבר אברהם בן זאב, לתחרות ריקודים של השומריה. הלחן לשיר "שובך יונים" של בן זאב, היה הלהיט הראשון של נצר, לאחר ששרה והקליטה אותו עליזה קשי (הופיע על גבי סינגל ב-1961). השיר "אני ושירי" שהלחין אפי נצר למילותיו של אברהם בן זאב בביצועה של שושנה דמארי זכה בשנת 1964 בפסטיבל הזמר והפזמון במקום השלישי. השיר "בלדה לחובש", ששר יהורם גאון לפי לחן של נצר, למילותיו של דן אלמגור ובעיבוד של שמעון כהן, זכה במקום הראשון בפסטיבל הזמר והפזמון 1969 (שהיה הפסטיבל הראשון שצולם לטלוויזיה). בהמשך, השיר זכה במקום הראשון בתחרויות שהתקיימו ברדיו מבין כל שיריו של יהורם גאון. נצר כתב המנונים ליחידות רבות בצה"ל. את תקליטי השירה הראשונים הוציא בחברת "התקליט" החיפאית. נצר קיים חוג לזמר עם בבית רוטשילד בחיפה, בתחילת שנות ה-60 ובעקבותיה הקים את אחת הוותיקות שבחבורות הזמר בארץ "חבורת בית רוטשילד", מקובל לראות בו את האיש שיצר את הביטוי "חבורת זמר". במהלך עבודתו עם חבורות זמר ובערבי השירה, גילה כמה זמרות, זמרים ומוזיקאים שזכו בהמשך לקריירה מצליחה. בין השאר, עדנה לב וירדנה ארזי, גדי יגיל, קובי אשרת, דני בן ישראל ועוד. נצר היה מנהל מוזיקלי של ערבי זמר רבים, בהם שיתף את מיטב האמנים. עד תקופתו של נצר, הייתה השירה מתנהלת בעזרת דפי שירה ושירונים, ייחודו היה בהמצאת השקופיות למילים, שהוקרנו מול הקהל המזמר. הוא הנהיג את החלוקה ל"בנים-בנות" באמצעות רקע למילים בתכלת או באדום. בתקופת מלחמת ששת הימים כבר נחשב ל"מלך השירה בציבור" והופיע בפני החיילים עם אומנים רבים. כך נהג גם בתקופת מלחמת לבנון הראשונה ואחריה. בתקופת מגפת הקורונה, התבטלו אירועיו, ולכן פנה לעשייה בפייסבוק, יחד עם המלווה יאיר סתווי. ב-24.9.1991 נרשם ביצוע יוצא דופן לזכותו של אפי נצר כשחברת התעופה British Airways הודיעה על תחרות הטיסה המיוחדת בין כל מטוסי החברה הטסים ללונדון. בראיון לחוקר הזמר עפר גביש (14.8.2024) סיפר נצר שארגן "שירה בציבור בגובה 30,000 רגל". הדפיס שירונים, הביא לטיסה אקורדיון, והפעיל את הנוסעים. המבצע זיכה אותו במקום השני העולמי. נצר הוציא חמישה ספרי שירים שבכל אחד מהם ליקט 200 שירים של טובי היוצרים בארץ. הספרים מכילים מילים, תווים ואקורדים לנגינה. נצר מתגורר בשכונת כרמליה בחיפה. היה נשוי לאילנה, אותה הכיר בערב ריקודי עם, ולהם שני ילדים. נכדו, עידו נצר, הוא חבר בהרכב האלקטרוני "Triangle" ואחד מיוצריו של השיר "Set Me Free", אשר נבחר לייצג את ישראל באירוויזיון 2021, בביצועה של עדן אלנה. 2001 - פרס "נוצת הזהב" של אקו"ם על הפצת הזמר העברי, ופרס "מגן הכנסת" באותה הקטגוריה. 2006 - אות יקיר חיפה, על הלחנת מאות שירים, ייסוד השירה בציבור, הטבעת המונח "חבורות הזמר", הקמת מועדוני הזמר הראשונים בארץ וכן מקהלות רבות של מפעלי ועובדי תעשייה בארץ. 2011 - פרס על מפעל חיים, מאת אמ"י ועיריית חיפה, על 50 שנות הלחנה ויצירה. 2013 - אות הוקרה על מפעל חיים מטעם אוניברסיטת בר-אילן. 2014 - נערך לכבודו מופע מטעם להקת הנוער הרוקד. 2015 - פרס ע"ש נעמי שמר על מפעל חיים, על ידי אקו"ם. נימוקי השופטים: ”אפי נצר, יוצר-מלחין, יליד הארץ, גדל והקים את ביתו בחיפה. קשה לחשוב על המוזיקה הישראלית ללא אפי נצר האיש והאקורדיון, הוא מאבות השירה בציבור בארץ ועד היום גם בגיל 80 הוא ממלא אולמות ופועל במרץ מעל כל במה אפשרית כדי להנחיל את השירים הללו לכל בית בישראל. אפי מדרבן את הקהל לשיר עוד ועוד משירת הארץ הכל כך אהובה עליו. הוא עושה זאת בכריזמטיות הייחודית לו, בשמחת חיים ובאנרגיות שאינן ברורות מאליהן”. 2017 - מופע הצדעה לכבודו עם מיטב זמרי ישראל. 2022 - נחנך "פארק אפי נצר" בחיפה, עיר מגוריו. 2022 - פרס מפעל חיים מטעם עיריית קריית מוצקין. "בלדה לחובש" "גולני שלי" "מישהו הולך תמיד איתי" "פרחים בקנה" "מלכות החרמון" "ציפורים נודדות" "זר של נרקיסים" ("עצי הצפצפות") "למה למה" "נגן אקורדיאון ישן" "קוראים לנו ללכת" "שובך יונים" "שלום על ישראל" "אם תשוב" "ראי רחל" "אני ושירי" "סיירת אגוז" "המנון גבעתי" "המנון חיל המודיעין" "המנון חיל התותחנים" "המנון קריית ההדרכה" "המנון הסטילים" "הורה נעורים" "ילדתי מרוסיה" זר של נרקיסים – השירים המפורסמים של המלחין אפי נצר - 2000 בדרכך אליך, עיבוד: גיל אלדמע שי חורב, אפי נצר, בלקסיקון החיפאים אישים ודמויות בחיפה, דוכיפת הוצאה לאור, עמ' 257, 2018. אפי נצר, ברשת החברתית פייסבוק אפי נצר, באתר שירונט אפי נצר, באתר MusicBrainz (באנגלית) אפי נצר, באתר Discogs (באנגלית) אפי נצר, דף שער בספרייה הלאומית אפי נצר, באתר MOOMA (בארכיון האינטרנט) לא רק שירה בציבור, דבר, 29 בינואר 1971 יעקב בר-און, בגיל 79 אפי נצר ממשיך למלא אולמות. מה הסוד שלו?, באתר מעריב השבוע, 30 במאי 2013 ערן נבון, לא מפסיק לשיר, באתר ישראל היום, 27 בספטמבר 2015 אפי נצר, הפרויקט של מפעל הפיס לתיעוד יוצרים במוזיקה הישראלית עם יואב קוטנר, דצמבר 2016 רחלי אורבך, האיש שהוא פס הקול של חיינו בארץ ישראל • ביקור בביתו של אפי נצר בחיפה, באתר חי פּה, 5 באוגוסט 2022 בר זגה, אפי נצר: "כתבתי 800 שירים, אבל את הטוב ביותר - עוד לא כתבתי", באתר ynet, 15 בספטמבר 2023 בן שלו, "הוא מופיע בגיל 90 כי בעסק הזה או שאתה על במה או שאתה היסטוריה", באתר הארץ, 27 ביוני 2024 אפי נצר באסופת "מלחיני משוררים ישראלים" בעריכת דודו אלהרר, האתר של נילי דגן מידע על אפי נצר בקטלוג הספרייה הלאומית יעקב בר-און, ‏"אין שירה בציבור בלי ציבור": אפי נצר על השינוי בשגרה בצל הקורונה, באתר מעריב אונליין, 16 במאי 2020 ג. משה, "בית רוטשילד" בחיפה מבטיח אמנות ובידור, מעריב, 7 בספטמבר 1961 צוותא |, באתר צוותא | עפר גביש, פרחים בקנה, באתר האינטרנט של עפר גביש, ‏14.8.2024 "לא המצאתי את השירה בציבור. עשו את זה לפניי, אבל אני המצאתי את השקופיות. הבאתי סדינים מהבית ועליהם הקרנו את המילים", באתר "ידיעות אחרונות", 3 במאי 2022 נרשמו לנישואין - חיפה, הצופה, 28 באפריל 1966 מאור הוימן, ‏יש שיר לאירוויזיון, באתר דבר העובדים בארץ ישראל, 26 בינואר 2021 בועז כהן, החיפאים שאחראים על השיר שייצג את ישראל באירוויזיון, באתר כלבו – חיפה והצפון, 26 בינואר 2021 אסף נבו, ‏פרס מפעל חיים מטעם אמ"י לאפי נצר, באתר ‏מאקו‏, 29 בנובמבר 2010 אלי אלון, בר-אילן תעניק אות הוקרה על מפעל חיים לאפי נצר, באתר מוטק'ה, 2013 דפנה ארד, חנה גולדברג ואפי נצר יקבלו פרס מפעל חיים מאקו"ם, באתר הארץ, 16 בפברואר 2015 יעקב בר-און, ‏"כולנו באנו מאהבה": מיטב זמרי ישראל חלקו כבוד למלך השירה בציבור, באתר מעריב אונליין, 4 במאי 2017 אוראל ואקנין, נחנך הפארק לכבודו של אפי נצר בגבעת זמר, באתר רדיו חיפה, 27 ביוני 2022 סיכום השבוע שהיה במוצקין 17.06.22, סרטון בערוץ "עיריית קריית מוצקין", באתר יוטיוב (אורך: 00:48) קריית מוצקין "שרים מורשת" ופרס מפעל חיים למלחין אפי נצר, סרטון בערוץ "יובל הנדלר", באתר יוטיוב (אורך: 07:43)